www.titlovi.com
SPOJ IZ SNOVA
Ćao. Jesi li slobodan? Radim kao provodadžijka u „Adoreu”.
Nazovi me ako želiš da se upoznaš s nekim.
Imamo puno osoba koje bi ti odgovarale.
Čujemo se uskoro.
LUSI MEJSON PROVODADŽIJKA
ADORE AGENCIJA ZA UPOZNAVANJE
Džejmse, ćao. Hvala što si me nazvao.
Htela sam da čujem kako je prošao prvi sastanak
s mojom klijentkinjom Sofi. Idem sad da se nađem s njom,
ali čule smo se jutros
i suština je da se odlično provela i da hoće drugi sastanak.
Halo? Džejmse? -Ne želim više da budem vaš klijent.
Zašto? -Mislio sam da ćete me spojiti
sa izuzetno kvalitetnom ženom. Tražio sam zgodnu ženu u 30-im sa lepim osmehom.
Ona ima 40 godina i debela je. -Ima 39. -To nisu tridesete, nego 40.
Ne bih je ni „lajkovao” na aplikaciji za upoznavanje.
Žao mi je što tako misliš.
Tako sam srećna.
Uspela si Lusi. Kad si rekla da ima 47 godina i da zarađuje 150 hiljada godišnje,
umalo nisam odustala, ali drago mi je što sam ti verovala.
Znam da je to bio tek prvi sastanak i da treba da smanjim očekivanja,
ali ovo mi je verovatno bio najbolji prvi sastanak.
Sofi, upravo sam se čula s njim.
Drago mu je što te je upoznao i sjajno se proveo.
Ali kaže da nije osetio hemiju među vama.
Idemo dalje, biće bolje.
Ne želi drugi sastanak?
Ne.
Počeo je da ćelavi. Kako se jebeno usuđuje? -Izlasci nose rizik.
Rizikovala si. Bila si hrabra. -Zašto si me spojila s takvim?
Odgovarao je mnogim tvojim zahtevima,
kao i ti njegovim. Idemo dalje, biće bolje.
Pređimo na sledećeg potencijalnog partnera. Ima jedan sjajan momak.
Zove se Mark. On je doktor i veoma je zgodan,
ima gustu kosu i ima 48 godina. -To je skoro 50.
Izgleda odlično za 48-godišnjaka. Jako je zgodan. Kao da mu je 40.
Koliko je visok? -180 centimetara. -Ili možda laže i visok je 175?
Par centimetara gore-dole, nije bitno. -Ne želim da gubim vreme.
Ne tražim neko čudo, već samo nešto najosnovnije.
Pokušavam da se skrasim. -Sofi. Znam kako se sad osećaš.
Ali uveravam te,
udaćeš se za ljubav svog života.
Ne verujem ti. -Nema veze. Ja verujem.
Zvezda večeri! Okupili smo se
da slavimo najtalentovaniju Lusi.
Vrhunsku provodadžijku sa izoštrenim čulima
i okom sokolovim za hemiju, jer ovog vikenda,
njena klijentkinja Šarlot B. se udaje.
Šarlot B. se udaje za Pitera K, muškarca iz snova,
koje je Lusi spojila pre 20 meseci.
Za koliko brakova si zaslužna, Lusi?
Devet. -Lusi! Lusi!
SREĆNO 9. VENČANJE, LUSI!
Lusi, održi govor.
Govor! Govor!
Dobro. Hoću da kažem...
Ako devojka traži visokog i zgodnog muškarca
u 40-im, sa platom preko 500 hiljada, bez visokih zalizaka,
vi ga nađete.
Kako je prošlo sa Sofi L. danas? Ubeđivali su je da ostane. -Beznadežno.
Bojim se da ne postoji muškarac u Njujorku koji hoće vezu s njom.
U čemu je problem? -U tome je stvar. Ništa joj ne fali.
Solidno izgleda,
solidno zarađuje, solidno je obrazovana i nema lošu ličnost.
Nego ni po čemu se ne ističe.
Nije u igri kod običnih momaka,
a ne prolazi ni kod nekih što traže nešto posebno. -Upravo to.
Jer ako nema ničeg posebnog kod nje, nema ni tražnje. -Teška situacija.
I trenutno mi je omiljena klijentkinja.
Zahtevna je kao i svi ostali, ali je simpatična,
i realistična je, nije luda. Fina je.
Mora da postoji neki muškarac koji želi finu devojku.
A Mark P? Nije loš. -Već sam ga predlagala.
Boji se da nije zaista visok 180 centimetara. Rekla sam joj da ne brine
oko par centimetara. Inače će umreti sama.
Postoji operacija za to.
Umiranje u samoći? -Povećanje visine. Do 15 centimetara.
Slome ti noge, pa ih produže, i kosti same zarastu.
To menja sve. -Košta oko 200 hiljada.
Petnaest centimetara može da udvostruči vrednost muškarca na tržištu.
Ako možeš da priuštiš, definitivno je vredno.
Kako se ono kaže? „Nisi ružan, samo si siromašan.” -Tako je.
Jesi li izabrala haljinu za venčanje? -Jesam. -Ideš li sama?
Lusi M, večita devojka. -U dobrovoljnom celibatu.
Hoćeš da ti nađem nekoga? -Ne, umreću sama.
Ili ću se udati za bogataša. -Isto mu dođe.
Ćao, Čarlse. Izgledaš predivno.
O, bože. Koliko su samo porasli. -Mama.
Čestitke.
Drago mi je što te vidim.
Izgledaš predivno. Lepo je videti te opet.
Ćao, Henri. -Ćao.
Svima govorim da su Piter i Šar moj idealan par.
I ja moram da nađem idealnog partnera. Ti si zaslužna?
Ja sam upoznala Šarlot sa Piterom. Ali klijenti su zaslužni
za izgradnju čvrste veze koja vodi do braka.
Kako si znala da je Piter savršen za Šar?
Ne može da ti kaže, to je tajna zanata.
Nema tajni zanata. Možemo naći životnog partnera
i na ulici i preko aplikacija.
Ali lepo okončan prvi sastanak, ne znači da će biti drugog.
Tražite nekog ko će vam menjati pelene i s kojim ćete dočekati smrt.
Tražite partnera za starački dom i zagrobnog saputnika.
Izbor partnera odlučuje naš čitav život,
i kako ga živimo. Ne jednu, dve, deset godina. Već...
Čitavu večnost. -O, bože. Očajno si mi potrebna.
Da, očajna sam. -Mogu li da ti dam vizitkartu? -Naravno.
Razvodim se, ali kad to okončam, nazvaću te. -Žao mi je zbog toga.
Lusi. Potrebna si joj.
Izvinite me.
Ostavite nas nasamo pet minuta.
Ćao, Šarlot. -Ćao, Lusi.
Kako se držiš? -Ne baš najbolje.
Šta se dešava?
Dešava se to da...
Ja sam savremena žena. Mogla sam biti bilo šta.
Bilo šta. Ali izabrala sam da budem...
Mlada.
Izabrala sam ovo.
Ne udajem se da bih učvrstila
odnose između dve kraljevine. Ne zbog toga što mojoj porodici treba krava.
Izabrala sam ovo. Izabrala sam da se udam. -Šarlot.
Brak je transakcija.
Tako je još od prvog venčanja.
Uvek možeš raskinuti ugovor ako nije dobar.
Kao osoba koja te je upoznala sa Piterom,
biću tu uz tebe.
Reci mi, zar ne želiš da se udaš danas? -Moram.
Zašto? -Moji roditelji su potrošili puno para na venčanje.
Potrošili smo desetine hiljada dolara na venčanje,
samo da bih se jebeno osećala kao žena.
Zašto zaista, najmračniji i najružniji deo tebe,
želi da se uda za Pitera?
Obećavam ti, čula sam svaki razlog
zašto neko ne želi da se venča.
Nijedan razlog mi nije šokantan, pogrešan ili lud.
Ostaće to tajna između tebe i mene.
Obećavaš da će ostati tajna? -Obećavam.
Ne smeš reći nikome.
Nikome. Baš je ružan razlog.
Nosim tajnu u grob.
Moja sestra je ljubomorna zbog njega.
Nije to rekla, ali znam. Misli da je bolji od njenog supruga.
Misli da ima bolji posao, da je lepši.
Viši.
I...
Zbog toga se osećam...
Kao da sam pobedila.
Znači radi se o vrednosti.
Zbog Pitera se osećaš vrednijom.
Tako je.
Zaista je tako.
Da li zbog toga želiš da se udaš za njega?
Ćao. Ja sam Hari. -Lusi.
Ti si provodadžijka. -Ti si brat.
Šta radiš za stolom za samce? -Moja majka želi da se oženim.
Mogu ti pomoći oko toga. -Video sam kako privlačiš klijentkinje.
Ovakva venčanja su sigurno riznica.
Ovde ima puno prilika za našu kompaniju.
Savršeno ubeđivanje, jer poveruju da je to njihova ideja.
Ne govoriš da si im potrebna, niko to ne želi da čuje. Ako si im potrebna,
znači da nešto nije u redu s njima. Umesto toga,
ti im kažeš da mogu same da uspeju, ali ako mogu da te priušte,
što da ne.
Ti si luksuzna roba. Onda one stvarno osećaju da si im potrebna.
Kao što im je potreban bilo kakav luksuz u životu.
Jednom kad platiš frizuru 400 dolara, ne možeš da se vratiš u običan salon.
Lako je. -Ne, nego si ti jako dobra.
Kako je to? -Šta? -Biti provodadžijka.
Kao da radiš u mrtvačnici ili u osiguravajućem društvu.
U kom smislu?
Visoki 188, 168. Mršavi, zgodni, debeli. Belci, crnci, Azijati.
Doktori, advokati, bankari. Zarađuju 100, 200, 300 hiljada.
Pušači, nepušači. -Sigurno znaš puno o ljubavi. -Razumem se u veze.
U čemu je razlika?
Održavati vezu zahteva puno napora. Puno pokušaja i grešaka.
Gomila rizika i boli.
Lako je s ljubavi. -Stvarno?
Za mene je to nešto najkomplikovanije.
Ne možemo joj se odupreti.
Ponekad se uvuče u naše živote tek tako.
Da li mi se to nabacuješ? -Nipošto. Ali mislim da bi bio
odličan kandidat za puno naših klijentkinja.
Nedostaje nam još hetero muškaraca u Njujorku.
Deluje da si visok oko 183. Koliko zarađuješ?
Baš si direktna. -Ja zarađujem 80 hiljada godišnje bruto.
Zarađuješ li više ili manje od toga? -Više. -Znam.
Radiš u finansijama?
Privatni kapital.
Jesi li za piće? -Naravno. -Šta želiš? -Koka-kolu i pivo.
Ćao. -Ćao, Džone.
Sad radim, ali hoćeš li da popričamo posle večere? -Da.
Dobro.
Ljubav je poslednja religija,
poslednja zemlja, jedina preživela ideologija.
Preostaje li nešto drugo u šta da verujemo?
Kad skrenete s puta... A znam da često hoćete,
takav je život.
Kad skrenete s puta, odgovor je jednostavan.
Samo idite putem ljubavi.
Ćao. -Ćao.
Zbog čega su oni savršeni jedno za drugo?
Slična ekonomska situacija.
Politički istomišljenici. Podjednako privlačni.
Slično detinjstvo. -Slično detinjstvo?
Oboje su odrasli u velikoj srećnoj porodici.
Velike srećne porodice. -Da. -Ne verujem u to, dok ne vidim.
Dovoljno je da veruješ da ste velika srećna porodica.
Samo to je potrebno da pronađeš srodnu dušu?
U suštini.
Siromašan, glasao za Bernija, užasna porodica.
Jesmo li srodne duše?
Verovatno.
Kako ide glumačka karijera? -Kako ti deluje da ide?
Izvini. -Nema potrebe. Ponašam se kao kreten.
Odbrusio sam ti jer me je sramota.
Zbog čega te je sramota? Jer imaš posao?
Igraću u jednoj predstavi. -Stvarno? -Da, ali ne baš uskoro.
Radim ovakve poslove da bih nešto zaradio,
pre nego što počnu probe.
Uopšte nisam očekivao da naletim na tebe večeras.
Nedostajao si mi.
Ma da. Zaboravila si i kako izgledam.
Upamtila sam. Ti si na redu.
Viđaš se s nekim?
Video si me za stolom za samce.
I ti si meni nedostajala.
Hoćeš da te odbacim kući kad završim? Tu mi je auto.
Važi. Trebalo bi da se ispričamo.
Mama.
Daješ mi svoj broj? -Budi mi klijent. Pomogla sam tvom bratu,
mislim da ću i tebi.
Nazvaću te ako plešeš sa mnom.
Nazvaću te. Ali ne da te unajmim.
Nisam ja tip s kojim bi želeo da se viđaš. -Zašto?
Zato što ću se udati za sledećeg dečka.
Za kakvu osobu provodadžijka želi da se uda?
Obavezno mora da bude bogat.
Poželjno je da bude nenormalno, suludo,
bolno bogat.
Da li mi se to nabacuješ?
Imamo penthaus u „Ricu”, ako želiš da dođeš da nastavimo sa žurkom.
Možda drugi put. -Hoćeš da te moj vozač odveze?
Imam prevoz.
Sećaš se ove pesme?
Da.
Još živiš u istom stanu? -Da. Kirija je i dalje 850 dolara. -Ne zezaj.
Raspada se. Nikad nema tople vode.
Kako su ti cimeri?
Dejvid živi s verenicom, a mislim da Logan polako
postaje alkoholičar. -Dejvid se verio? -Da. -Sa onom tik-tokerkom?
Da. Sad je i na „OnlyFans-u”.
Imao je sreće. -Stvarno?
Depresivni pisac, visok 170 centimetara, koji nije nikad ništa objavio.
To je njegov maksimum.
Tako je jednostavno?
Prosta računica.
O čemu razmišljaš?
Isto miriše.
Šta? Moj auto?
Imaš tamo. -Neću da platim 25 dolara da parkiram ovo govno na sat vremena.
Nema jeftinije. -Parkiraću na ulici u sledećem bloku.
Džone, prošlo je 20 minuta. Ja ću da platim. -Nećeš.
Kakvi govnari. -Ako zakasnimo 15 minuta otkazaće nam rezervaciju
i naplatiće nam po 25 dolara za otkazivanje.
Da li me zajebavaš? -Rekla sam ti to deset puta.
Iznuda. Zašto si rezervisala kod takvih kriminalaca?
Dogovorili smo se da idemo na fino mesto za godišnjicu.
Postoje fina mesta koje neće da ti naplaćuju ako kasniš.
Zašto smo uopšte krenuli autom? -Ja sam kriv. Proba mi se odužila.
Mogli smo taksijem. -Pa da potrošimo 50 dolara na prevoz i još 200 u restoranu?
Zašto imaš auto ako ne možeš da ga priuštiš? Eno mesta.
Dvadeset dolara za 40 minuta? Kakva im je to matematika?
Ne želim da se svađam oko novca sa dečkom za godišnjicu.
To me podseća na moje roditelje. -Izvini.
Parkiraćemo u prvoj sledećoj garaži. Šta to radiš? Lusi.
Gde ideš, jebote? Izvini.
Nemam više para i zaboravio sam.
Šta? Šta si zaboravio? Da me voliš?
Hoćeš li da se vratiš u auto? Molim te.
Ne želim da te mrzim jer nemaš para,
ali trenutno je tako, i zbog toga mrzim sebe.
Znaš li koliko je teško usrećiti te?
I hoću da budeš srećna. Trudim se. Zaista.
Znam. I gotovo da je dovoljno da budem srećna.
Volela bih da mi je svejedno da li ćemo jesti na kiosku
za našu petu godišnjicu, ali stalo mi je.
Koliko god da me mrziš, uveravam te, mrzim sebe još više.
Ne mrzim te. -Mrziš me. Ne zato što se više ne volimo.
Nego zato što smo švorc.
Hoćeš da uđeš?
Da.
Ali ne bi trebalo.
Hvala na prevozu.
Nema na čemu.
Pozovi me na svoju predstavu. -Hoću.
Samo ti dajem povratne informacije kako bi mi našla boljeg partnera.
Hoću da upoznam neku koja je kombinacija
različitih sjajnih delova prethodne četiri partnerke.
Da ima posao i obrazovanje kao Sofi, telo i životni stil kao Emili,
Pajperino lice i stil
i da ima hobije i voli emisije kao Džejn.
Nema problema, pošto sam ja doktor Frankenštajn.
Uskoro punim 48 i hoću da upoznam neku odrasliju. Neko s kim mogu da pričam,
pravu ženu, koja voli dobru muziku,
koja je odgledala stare filmove i slične stvari.
Zadnje dve devojke su imale 21 i 24 godine,
i bile su pomalo nezrele. -Pretpostavljam da je nije lako
naći zajednički jezik s devojkom rođenom u 2000-im.
Imam jednu posebnu klijentkinju. Zove se Sofi,
vrlo je uspešna advokatkinja, ima 39 godina.
Nisam mislio da je u tridesetim.
Kad si rekao da hoćeš stariju... -Mislio sam na 27, 28.
Bude baš napeto i komplikovano kad žene pređu 30.
Imaju baš velika očekivanja i obično hoće da ubrzaju stvar.
Biološki sat im otkucava.
Imam još jednu baš lepu klijentkinju. Ima 31 godinu... -Ne.
Neka 27-godišnjakinja.
Čak je i 29 na granici. Veruj mi. Tako je najbolje za sve.
Iskreno, bolje se slažem sa devojkama u 20-im godinama.
Ne zanima me kakva je ili kako živi...
Samo mi je važno da ima izgled po mom ukusu.
Kako treba da izgleda? -Da bude zgodna. -Samo to?
Zgodna. Da joj je indeks telesne mase ispod 20. -Dobro.
Hvala što si pristala da izađeš sa mnom.
Pristala sam samo kako bi shvatio da je ovo greška,
i da zapravo nisi zainteresovan za mene. -Instinkt me obično ne vara.
Više veruješ u svoju nego u procenu profesionalca?
Svakako, ti si stručnjak, ali verujem svom instinktu. -Dobro. Videćemo.
Lepo izgledaš.
Hvala. Koliko pića popiješ nedeljno?
Zavisi, ali osam do deset. Posao te prosto primora.
Koristiš li droge? -Nikad.
Ja pušim marihuanu na žurkama. -I ja. -Znači nije nikad.
Šta smatraš najboljim fizičkim atributom kod sebe?
Oči mi nisu loše.
Kako si završio u tom poslu? -Oba moja roditelja se bave finansijama,
kao i moj brat, pa sam i ja upao u to.
Svi radimo u kompaniji koju je moja majka osnovala.
Porodični posao. -Da, dosadno je.
Kako si ti počela da se baviš tim poslom?
To je bio prvi i jedini posao u kome sam baš dobra.
Šta te još zanima?
Sigurna sam da tvoji roditelji nikad nisu podigli glas jedno na drugo.
Moguće. Možda su se svađali iza zatvorenih vrata.
Jesu li se svađali oko novca? -Ne. -Logično.
Mislim da oponašamo način na koji se naši roditelji svađaju.
Nisu mi jasni parovi koji se svađaju nasred ulica Njujorka.
Nije li ih sramota da se svađaju pred ljudima?
Ja sam neko ko se svađa nasred ulice.
Stvarno? -Da. Jesi li ti nekad to radio?
Nikad. -Misliš da ću da mu se dopadnem?-I te kako.
Sigurno? -Budi otvorenog uma. -Baš sam nervozna. -Dobro.
Napiši mi kako je prošlo i nazvaću te sutra. -Važi.
Čujemo se uskoro, Sofi. Ćao. -Ćao. -Ćao. -Ćao. -Hvala.
Nema na čemu.
Jesi li dobro? -Da. I moja klijentkinja ima sastanak. -Nervozna si.
Baš želim da joj se svidi. Imala je 10 loših sastanaka
i moram da ispunim zadatak. -Da li osećaš krivicu
jer ćeš upravo imati lep sastanak?
Ne znam da li mi se ti dopadaš ili mesta gde me vodiš.
Dopadam ti se? Otkad to?
Kad sam videla kako si pokupio račun.
Baš sam to fino uradio? -Da. Jednim laganim pokretom.
Bez oklevanja i straha. -Mogu da priuštim, zašto bih se plašio?
Puno ulažeš u mene. -Samo želim romantičan izlazak.
Što je skuplja večera, to je sastanak romantičniji? -Zar nije tako?
Kad smo se upoznali rekla si da zbog posla razmišljaš kao pogrebnik
ili procenitelj štete. Pa, kakav sam leš?
Dobar si leš. -A isplata osiguranja?
Ne može biti bolje. -A kao partner u staračkom domu?
Zagrobni saputnik?
Možeš da nađeš bolju od mene. -Stvarno? -Umeš da izvedeš računicu.
U mom poslu naletimo na stotine izuzetno poželjnih
i kvalitetnih muškaraca. Ali ti si ono što u mom poslu zovemo „jednorog”.
Nedostižna fantazija. I tvoj brat je bio jednorog.
Moje klijentkinje ne mogu da spuste svoja očekivanja
zato što, uprkos svemu, muškarci kao ti, zaista postoje.
Sigurno nešto nije u redu sa mnom.
Savršen si.
Pametan si, imaš idealnu zaradu, idealno obrazovanje,
idealni životni stil, idealnu visinu...
Lepo izgledaš, zgodan si, šarmantan.
Bogat si otkad znaš za sebe.
Imaš penthaus u Trajbeki.
Vodiš devojke u ovakve restorane i kad nije neka posebna prilika.
Nemaš problem s drogom ili prostitutkama.
Čak znaš kako da se ošišaš i obučeš. Imaš ukusa.
Ti si čista desetka u svakoj kategoriji.
Imaš sve. Ne znam zašto bi da sve to protraćiš
na nekoga poput mene. -A kakva si to? -Obična radnica.
Mogao bi da izlaziš sa mlađom od mene.
Moj izgled neće još dugo biti ovakav.
Imam manje godina da zatrudnim. Ako oženiš 25-godišnjakinju,
za 10 godina će izgledati kao ja.
Ako oženiš mene, za 10 godina ću izgledati kao moja majka.
Kako izgleda tvoja majka? -Siromašna sam od rođenja.
Iako radim, imam dug.
Napustila sam fakultet i propala sam glumica.
Nemam miraz. Štaviše, kao da imam negativan miraz.
Da li meni treba miraz?
Kad se sve sabere, računica se ne poklapa.
Uzevši tvoju i moju poziciju na tržištu,
nećeš oženiti devojku kao što sam ja.
Ja sam devojka koju jednom odvedeš kući i ne pozoveš nikad više.
Tako da, šta radiš sa mnom?
Kažeš da sam pametan, a pričaš sa mnom kao da sam pećinski čovek.
Izveo sam te, jer vidim kvalitete u tebi. Nisam kao moj brat.
Ne tražim najfiniju i najlepšu bogatašicu kojoj se dopadam.
Tražim neku koja zna kako stvari stoje.
Tražim neku koju ću da poštujem.
I kojoj verujem.
Neku koja zna više od mene.
Ne želim te zbog materijalnog stanja. Mislim da potcenjuješ svoja primanja.
Materijalne stvari nisu toliko vredne,
prolazne su.
Hoću da budem s tobom zbog tvojih nematerijalnih vrednosti.
One su dobra investicija. Ne propadaju, samo postaju izraženije.
Uzgred, imam dovoljno materijalnih stvari za oboje.
Vidim puno potencijala. Mogli bismo biti odlični partneri.
Nadam se da si saglasna.
Moja ponuda je... Mislim da sam jedini bogataš kog možeš da podneseš.
Ne sviđaš mi se zato što si bogat. -Zbog čega onda?
Jer se zbog tebe osećam vrednom.
Jesi vredna.
To pokušavam da ti kažem.
Hoćeš li da podignemo vezu na viši nivo?
Ćao, dobili ste Lusi iz „Adorea”. Ostavite poruku
i nazvaću vas. Hvala. -Ćao, Džon ovde.
Nazovi me kad vidiš ovo.
Hteo sam da te pozovem na predstavu. Pretpremijere su od sledeće nedelje, pa...
Dobro, ćao.
Koje je tvoje putovanje iz snova?
Island.
Da li bi išla sa mnom na Island?
Nemam ni pasoš. -Sredićemo to.
Koliko košta ovaj stan?
Dvanaest miliona.
Da li ti se sviđa?
Šta koji kurac?
Jebemti!
Hej, govnaru. Ne možeš da ostaviš korišćen kondom nasred kuhinje. Neverovatno!
Malo sam popio sinoć. Sigurno sam promašio kantu.
Baci ga u svoju kantu. -Ne želim da mi sedi u sobi.
Zašto ne želiš svoju spermu u svojoj sobi? -Odvratno je.
Pa neka bude u kuhinji? -Znam da nije u redu, bio sam pijan.
Prestanite da vičete. Držim onlajn čas.
Delujem neprofesionalno zbog vas.
Jebemti.
Da. On traži procene u svojim snovima.
Preterana je. Daje nam DCF model zasnovan na čistoj fikciji,
na budućim prihodima, a potpuno zanemaruje rast troškova.
Da, loš je analitičar i sad samo izmišlja.
Govori brojke koje mu padnu na pamet.
Ipak, naša kompanija profitira,
pa ćemo morati da nastavimo po njegovom.
Ćao, dobili ste Sofi...
Halo? -Ćao, Mark. Ovde Lusi iz „Adorea”. -Ćao.
Zanima me kako je prošao prvi sastanak s mojom klijentkinjom Sofi.
Nisam se još čula s njom, pa ne znam kako joj je bilo,
ali jedva čekam da čujem kako je tebi bilo.
Prošlo je super. Divna je. Jako lepa i zgodna,
ima dobar posao i odličnu energiju. Baš ono što sam tražio.
Baš mi je drago što ste se lepo proveli.
Sofi je baš divna. -Da. Razgovor je samo tekao.
Ostali smo dokasno.
Super. Želiš li da se opet vidite?
Naravno. Samo nisam siguran koliko ozbiljno će biti.
Nemam ništa protiv da opet izađemo, ako je ona za.
Odlično. Naravno, korak po korak. -Dobro. Hvala, Lusi.
Želim ti prijatan dan i nazvaću te popodne
čim se čujem s njom. Hvala, Mark.
Hvala, Mark.
Ćao, Džon ovde.
Nazovi me kad vidiš ovo.
Hteo sam da te pozovem na predstavu. -Ćao. Dobili ste Sofi...
Ćao. -Ćao. Rouz traži partnera za Miju V.
Kako ide sa bratom Pitera K, Harijem?
Jesi li ga pridobila za agenciju? -Zapravo...
Ja izlazim s njim. -Izlaziš s njim? -Da.
Znaš da je jednorog.
Nisi mogla da ga pustiš da prvo izađe sa našim klijentkinjama?
Insistirao je. -Sigurna sam u to.
Ćao, Lusi. Možemo li da popričamo u mojoj kancelariji?
Jesi li pričala sa Sofi L? -Nisam još. Samo sa Markom P.
Upravo sam pričala sa Sofinim advokatom. -Advokatom?
Navodno, napastvovana je sinoć tokom sastanka.
Šta?
Mark P. ju je napastvovao? -Da.
Sinoć? Ozbiljno?
Tužiće kompaniju, ne tebe. Imam razgovor sa pravnim timom za dva minuta.
Naći ćemo rešenje. -Moram da pričam s njom. -Ne.
Vajolet, ona je moja klijentkinja. -Više nije.
Ako Sofi zove, ne javljaj se. -Ne mogu da sedim skrštenih ruku. -Moraš.
Napravila si najbolji mogući spoj s obzirom na informacije koje si imala.
Ovaj spoj nije bio uspešan, ali radila si odlično sa Sofi ovih meseci.
Ne možeš da kažeš da nije bio uspešan. Vaj, napastvovana je.
Provodadžijka ne može da garantuje kakva je ta osoba privatno,
jer nikad nisu bile s njima privatno.
Da li se nešto ovakvo već dešavalo?
Naravno. Tako je sa sastancima.
Desilo se mojoj klijentkinji u trećoj godini mog rada ovde.
Ako si dovoljno dugo u ovome, desi se svima nama.
Svesne smo tog rizika.
MARK P: 48 GODINA (IZGLEDA STARIJE) OKO 178 CM. DOKTOR. PLATA: 200.000
FIN, ALI DOSADAN. KOMUNIKATIVAN. NIJE SE DOSAD ŽENIO. NIJE BAŠ ZGODAN.
Ćao. -Ćao. Izvini što kasnim.
Bez brige. Jesam li se dovoljno fino obukao? -Možda i previše.
Moji roditelji su vodili ljubav. Rodio sam se. Odrastao sam.
Ušao sam u ovaj restoran. Na sastanku sam.
Konobar mi prilazi i pita me šta želim da poručim.
Ne znam šta bih mogao. Poručio sam čašu vode.
Moji roditelji su vodili ljubav. Rodila sam se. Odrasla sam.
Ušla sam u ovaj restoran. Na sastanku sam. Konobar me pipka po leđima.
Išla sam u školu. Čitala sam knjige. Pisala sam analize knjiga.
Još sam se školovala. Pisala sam eseje. -Ovo je bilo jedinstveno.
Baš dobar doživljaj. Pravi sam srećnik.
Drago mi je. Hvala što ste došli. -Nema na čemu.
Ćao. -Ćao. Bilo je odlično. -Stvarno? -Oduševljena sam.
Ovo je moj dečko, Hari. -Ćao. Drago mi je. Hvala što si došao.
Čestitam. Bilo je baš zanimljivo. -Hvala.
Ne mogu da verujem da si upamtio toliki tekst.
Da. Ludilo.
Idemo na piće, tu iza ugla.
Hoćete da nam se pridružite? -Da. -Odlično. -Dobro.
Kako ti zapravo deluje? -Svidelo mi se. Nešto mi nije imalo smisla,
ali uživala sam da te gledam kako glumiš, znaš to.
Da li ti nekad nedostaje? -Gluma? Ne. -Nimalo?
Nisam kao ti. Nikad ne bih postala glumica.
Ne znam kako da se postavim na sceni niti da govorim.
Ali ti si uvek bio dobar.
Sad si još bolji.
Baš sam ponosna na tebe.
Upoznali ste se na venčanju? -Da. Mladoženjin brat.
Nećeš valjda da se udaš za njega? -Zašto da ne? -Jer je zgodan.
I bogat. Ima pravi posao. Verovatno ne živi sa cimerima.
Verovatno ne pobesni zbog nebitnih gluposti.
Možemo li o nečemu drugom?
Jesi li dobro?
Zašto pitaš? -Ne deluješ da si dobro.
Zbog njega?
Zbog posla?
Mislim da više nisam dobra u svom poslu.
Sigurno će sve biti u redu. Prestroga si prema sebi.
Nisi pilot drona niti lobista za oružje.
Ne radiš za „Šel” ili „Makinzi”.
To su samo sastanci. Nije tako ozbiljno.
U pravu si.
Sastanci nisu ozbiljni. To su samo devojačke gluposti.
Nisam to mislio. -Uvek znaš tačno šta da mi kažeš.
Krećeš? -Da. Čekaću te napolju. -Ja ću platiti pića.
Hvala ti, Hari.
Hvala.
Neću da je liberalna. Mora da ide u crkvu svake nedelje.
Neću osobu koja voli mačke. Ja volim pse.
Može li umereni demokrata? -Samo republikanac.
Hoću konzervativnu osobu.
Odri, ne znam da li uopšte u Njujorku postoji
hrišćanska konzervativna lezbijka, koja mrzi mačke, i koja želi
da izlazi sa 49-godišnjom prikrivenom lezbijkom sa tri deteta.
Da li bi htela da izlaziš sa nekom iz Long Ajlenda ili Nju Džerzija?
Hoću da izlazim s belcima, bar u početku,
a ako ne ide, možemo da probamo i s drugim rasama.
Znači samo belci u početku?
Tehnički može bilo koja etnička pripadnost.
Eleonor, tehnički, tražiš da te spojim samo s belcima.
Znam da je spisak dug, ali zaslužujem nekoga
ko ispunjava sve moje kriterijume. Zaista zaslužujem.
Pogledaj me. Pravi sam ulov.
Patriša, znam da svake godine bez supruga
tvoja očekivanja rastu eksponencijalno.
Ali to ne znači da moraš ti da ga dobiješ.
I to ne znači da možeš da izvoljevaš.
Ovo nije simulacija. Da pružam uslugu stvaranja muškarca po tvojoj želji,
onda bih ti stvorila muškarca po tim kriterijumima.
Ali ne mogu. Jer ovo nije auto ili kuća.
Govorimo o ljudima. Ljudi su ljudi.
Takvi su kakvi su. Mogu samo da se nadam da ću ti naći
muškarca kog ćeš moći da trpiš narednih 50 godina, i koji te makar malo voli.
I nisi nikakav ulov, jer nisi riba.
Nisam htela da ima prevelika očekivanja.
Patriša je otkazala naše usluge i u recenziji je napisala da smo prevara.
I jesmo prevara. Ne dajemo im ono što plate, zar ne?
Obećamo im ljubav, a onda...
Spojimo ih sa moronima i kriminalcima.
Znam da te situacija sa Sofi L. i dalje muči.
Sindrom sagorevanja je čest kod provodadžija. Treba ti pauza.
Odi na putovanje s dečkom.
Ako sad napravim pauzu...
Možda se nikad ne vratim. -Hoćeš, jer voliš svoje klijente.
Mrzim ih. Kao deca su.
Daju nam hiljade dolara. Možemo da im progledamo kroz prste.
Da li misliš da neko od njih svom psihoterapeutu govori
da ne želi crnce i debele? Ako sam im ja terapeut,
a deluje da jesam, nisam školovana za to.
Svakako nisam dovoljno plaćena za to.
Luci, mi smo bolje od psihoterapeuta. Slušamo o najintimnijim,
izuzetno ličnim i nezvaničnim delovima njihovih života,
za koje ne žele da se više pomenu.
Pomažemo im da se nose s usamljenošću i odbacivanjem,
onim što čoveka natera da se ogoli pred nepoznatim. Mi smo ozbiljni u ovome.
Zato se više otvore tebi nego psihoterapeutu
i zato pristaju na rizik s tobom.
Rizik... -Da. Rizici koji mogu da dovedu do onoga
što se desilo Sofi L, ali i do dugoročnih brakova.
Znaš da ovaj posao menja živote. A ti si rođena za to.
Idi na odmor i vrati se za mesec dana, kao nova. Insistiram.
Vajolet, sjajne vesti. Moja klijentkinja Zoi H. i Fred. A. su se verili.
Neverovatno. Stvarno sam oduševljena.
Kako sjajan spoj. Četvrti? -Da. -Moramo da proslavimo.
SAD ZNAJU ŠTA NARUČUJEM
Sofi.
Sofi. -Ne želiš da pričaš sa mnom. -Molim te. -Tako sam posramljena.
Mislila sam da mogu da unajmim neku devojku da mi nađe dečka. -Žao mi je.
Ekspertkinja? Ma kako da ne. -Sofi. -Znaš šta je još smešnije?
Mislila sam da smo čak prijateljice. -Zaista sam...
Možemo li da popričamo, molim te?
O čemu? Šta bi mi rekla?
Žao mi je.
Jako mi je žao.
Verovala sam ti.
Nisam znala na šta je sve spreman.
Dakle, znaš njegovu visinu, što je uzgred bila laž,
njegov posao i platu, što je takođe bila laž,
kako izgleda, a nije bogzna šta,
ali nisi znala ko je zapravo.
Kakva je osoba i čovek. Pa, izašla sam s njim i saznala sam.
Napije se i prati te do toaleta.
Zašto bi me spojila s nekim takvim?
Odgovarao je tvojim zahtevima i bilo je potencijala.
Ispunio je sve zadate kriterijume.
Kriterijume?
Istina je da si me spojila s tim muškarcem jer me smatraš bezvrednom.
Nije tako. -Nisi znala šta ćeš sa mnom.
Tako sam završila na tom sastanku.
Mislila sam da ti radiš za mene,
ali zapravo sam ja radila za tebe.
Škart... Koji ćeš uvaliti nekome ko ga hoće.
Ali ja nisam roba.
Ja sam osoba.
Znam da zaslužujem ljubav. -Znam i ja. Verujem.
Jebi se, svodnice.
Hvala. -Mogu li da dobijem račun?
Hvala. Lusi? Šta se dešava? Jesi li dobro?
Ne. -Hoćeš li da dođem po tebe?
Ne. Kod kuće sam. Nije ni trebalo da te zovem.
Uvek možeš da me pozoveš. Šta je bilo?
Zajebala sam.
Dobro.
Ne bi trebalo nikome da govorim, ali...
Mogu li tebi da ispričam?
Naravno. Bilo šta.
Spojila sam klijentkinju sa lošom osobom.
Nisam znala da je loš, ali ja sam ih upoznala. I sad...
Ne mogu to da popravim. Ja sam poslednja osoba koja bi to mogla.
Hoćeš li da dođem? -Ne.
Ne. Idem kod Harija.
Dobro. -Izvini.
Ne, ne. Nema potrebe da se izvinjavaš.
Nastavi da pričaš šta se desilo.
Slušam.
Znaš li od čega je ovo? -Mislim da znam.
Nije velika stvar. -Znam.
Uložio sam.
Telo je kao stan. Moraš da ulažeš u njega da bi ti se vratilo.
Razumem te.
I ja sam uložila.
Pretpostavio sam.
I tvoj brat je to radio? -Da, zajedno, pre osam godina.
Šarlot nije pristajala na nižeg od 183 centimetara,
tako da mi je drago da je to uradio.
Da li je bolelo?
Znam da zvuči glupo lomiti noge za par centimetara.
Ali stalno govorimo, vredelo je.
Promenilo nam je živote.
Sa ženama je naravno skroz drugačije.
Žene nam same prilaze, što nije bio slučaj ranije.
Nakon toga samo uspesi. Primetna je bila razlika i na poslu,
i u restoranima, i na aerodromu.
Jednostavno više su te cenili.
Da li me drugačije vidiš zbog toga?
Ne.
O čemu razmišljaš?
Mislim da treba da ideš na Island bez mene.
Zašto?
Mislim da nismo dobar spoj.
Je l' to zbog operacije?
Ne. Zbog toga samo mislim da te zaista poznajem. -Zašto onda?
Stvarno mi je teško da poverujem da ovo nema veze s nogama. -Nema.
Kad sam shvatila šta si uradio, osećala sam tačno ono
što sam i ranije osećala prema tebi. -A šta to?
Da nisam zaljubljena u tebe.
Ni ti nisi zaljubljen u mene.
I nikakva količina novca ne može to da promeni.
Ali savršeni smo jedno za drugo.
Ti si baš ono što tražim, i znam da mogu da ti učinim život boljim.
Hari, ne želiš da me oženiš. Hoćeš poslovnu transakciju sa mnom,
baš kao i ja s tobom. -Nije li brak kao poslovni dogovor? -Jeste.
Ali i ljubav mora biti uključena.
Šta ako nisam sposoban za to?
Da voliš?
Zbog toga se osećam kao idiot.
Kao da sam izgubljeno dete.
Osećam se tako glupo što razmišljam o tome,
ili što to želim. Baš mi to sve teško pada.
Biće lakše kad voliš nekoga.
Biće lako. Bez računice.
Hoćeš li da ti budem klijent?
Nazovi agenciju, imamo odlične zaposlene.
Dakle to je to?
Hoćeš li da znaš koliko centimetara?
Da. -Petnaest. -Bio si visok 168 centimetara?
Ne bih imao samopouzdanja da ti se nabacujem sa 168.
Sigurno bi imao.
Jesam li i dalje jednorog?
Savršen si.
Gde mi je punjač?
Je l' to moj punjač? -Moj se pokvario.
Pa si samo uzeo moj. Bio mi je podešen alarm.
I otvori vrata jednom u životu, jebote. Šta je?
Ćao. Lusi ovde.
Izvini. -Nema veze. Sići ću.
Samo sačekaj... Ne idi nigde.
Koji ti je kurac?
Majku ti.
Jebemti.
Ćao. -Ćao.
S nekom devojkom si? -Šta? Ne. Zašto to kažeš?
Ne znam. Nisi hteo da me pustiš gore.
Ma ne. Nema nikakve devojke.
Izvini što sam ovako banula. Pokušala sam da nazovem.
Izvini. Telefon mi nije bio napunjen.
Trebalo je da budem na avionu za Island.
Dobro.
Izdala sam stan na nedelju dana, kad je trebalo da budem na Islandu.
Tako da nemam gde.
Izvini. Ne znam šta ću ovde. Nema rezona. -Ne, ne.
Mislila sam da ima. -Čekaj. Ne idi. Ostani.
Ovo je loša ideja. -Nije. Nego moj stan nije...
Prikladan za tebe. -Pre je bio.
Pa nismo više u 20-im godinama.
Znam kakav ti je stan.
Verujem, gore je nego što se sećaš.
Hoćeš da se vozimo na sever?
I kuda da idemo? -Ne znam. Samo da se vozikamo, prespavamo u hotelu.
Upravo sam dobio honorar od predstave, i osećam se bogato.
O čemu razmišljaš?
Uopšte se nisi promenio.
Stvarno?
Nadao sam se da ćeš reći da sam drugačiji. -Zašto?
To bi značilo da nisam onakav kakav sam bio kad sam te izgubio.
Šta?
Pa to je moja firma za ketering.
Da li bi pristali da nas ubace?
Koliko je samo voli.
Da.
I posebna dostava samo za tebe. Poklon.
Tretirana nežno sa posebnom pažnjom. -Samo potpišite ovde.
Inicijali ovde. -Hvala puno i prijatan dan.
Jednog dana, bez posebnog razloga,
počećete da se mrzite. Preziraćete se.
Uzimaćete jedno drugo zdravo za gotovo. Prestaćete da imate seks.
Nekako ćete dobiti dvoje dece,
a onda ćete se smučiti jedno drugom.
Onda će jedno od vas da prevari ono drugo,
i onda ćete se svađati. U početku ne pred decom, ali kasnije...
I pred decom. Onda ćete da krivite decu što su svedočila vašim svađama.
Onda će neko tražiti razvod, svađaćete se oko toga
kome šta pripada, ko dobija decu kad je sve...
Gotovo.
Zašto se ljudi uopšte venčavaju?
Zato što im drugi govore da tako treba.
I zato što su usamljeni.
I zato što su puni nade.
Ne žele da ponove greške roditelja.
Mogu ti pružiti samo večnu ljubav
Biću uvek tu, kad god me pozoveš
Srce u mojim grudima
Samo tebi pripada To je sve
Mogu da te vodim samo u prirodu
Kad zamiriše proleće
I ruku da je držiš kad lišće počne da pada
I ljubav koja plamti
I greje noć zimi To je sve
Znam da su ti, sigurno, neki rekli
Da bi ti ceo svet na dlanu dali
A ja imam samo ove ruke da te zagrle
I ljubav neuništivu
Ako se pitaš šta zauzvrat tražim, draga,
Ne brini, moji su zahtevi mali
Samo reci da ćeš me voleti
Sada i zauvek To je sve
Džone!
Šta ovo znači? -Šta?
Jesmo li opet zajedno?
Lusi, jesmo li opet zajedno? -Ne znam.
Stvarno ne znam.
Mislila si samo da mi baneš na vrata, nakon raskida s dečkom,
uđeš u moja kola, poljubiš me,
zajebavaš me dok pokušavaš da preboliš drugoga,
i onda me opet šutneš? Je l' to radiš?
Misliš li da sam beskoristan? -Ne.
Jesam li za jednokratnu upotrebu? -Naravno da ne. -Da li me sažaljevaš?
Siroti Džon ne zna šta će sa životom?
Nikad. -Zašto me onda iskorišćavaš? -Nije tačno.
Obično sam dovoljno očajan da te primim nazad.
Očajan sam za tobom.
Kad ti vidim lice...
Vidim bore i sedu kosu. I decu koja liče na tebe.
Ne mogu da ti odolim.
Ali kao prijatelj, kažem ti da je loša ideja
da budeš sa 37-godišnjim konobarom koji živi sa cimerima.
Savetovao bih ti
da se nikako ne udaš za čoveka koji ima 2.000 dolara na računu,
koji živi u gradu koji ne može da priušti, samo zato što i dalje
pokušava da postane pozorišni glumac,
jer mu je neko rekao da je dobar.
Gde nas to vodi?
Ovde. Na nečijem venčanju.
Ne mogu da ti pružim venčanje i brak kakav želiš.
Nisam mogao da ti pružim ni vezu kakvu želiš.
Prošle su godine, a i dalje ne mogu da priuštim da budem s tobom.
U pravu si. Ne možeš.
Ako nešto ne možeš da priuštiš, ne znači da je vredno.
Ne želiš me. -Naravno da želim. Zar me ne slušaš?
Džone, nismo bili zajedno kako treba
jako dugo, pa si zaboravio.
Ne želiš da budeš sa mnom jer nisam dobra osoba.
Osuđujem druge, materijalista sam i hladna.
Raskinula sam s tobom zato što nisi imao para.
Stalno sam ti nanosila bol.
Mrziš me. -Ne mrzim te. -Mrziš.
S pravom me mrziš, jer sam užasna osoba.
Čak i sada. Razmišljam, ako se udam za tebe,
ići ću u jeftinim usranim restoranima do kraja života.
Voziću se u tvom usranom autu, živeću u tvojoj usranoj sobi
i svađati se s tobom oko 25 dolara.
Razmišljam da li vredi biti s tobom uz sve ove usrane kompromise.
Pravim računicu.
Takva sam. -Znam kakva si.
Kako onda možeš da me voliš?
Sofi? -Lusi. Nemam kog drugog da pozovem. Nikome nisam rekla.
Prijatelji mi nisu u gradu, a advokat se ne javlja i... -Šta se dešava?
Mark je ispred moje zgrade.
Zvala sam policiju, ali rekli su da neće doći
osim ako ne pokuša da provali. I ne pokušava, samo zvoni.
I to je uznemiravanje, trebalo bi... -Otpratio me je do kuće nakon sastanka.
Nije trebalo to da dozvolim, ali bila sam uplašena.
Ja sam kriva. -Nisi. -Možemo li da završimo razgovor?
Kaže da samo želi da priča o tome, ali neću da ga pustim. -Nemoj.
Povuci rezu na vratima. Na sat vremena sam od Menhetna,
ali pokušaću da stignem brže.
Plašim se da mu neko ne otvori ulazna vrata.
Uskoro stižem. -Mora da ode. Ne može da ostane ispred celu noć.
Reci mu da neko dolazi.
Sofi, Lusi je.
Je l' otišao? -Jeste. Nije bilo nikoga kad smo došli.
Sigurno je pobegao kad sam rekla da dolazite.
Mogu li da uđem?
Ćao. -Ćao.
Kako se držiš? -Nije dobro.
Mark je zvučao baš besno.
Besan je jer je mislio da će se izvući s tim.
Ali neće, jer mu ti to nećeš dozvoliti.
Neustrašiva si.
Mogu li da te zagrlim?
Znaš o čemu sam razmišljala? -O čemu?
Zaista moram da nađem dečka, kako bih imala kog da pozovem,
a ne moju provodadžijku.
Umreću sama.
Sofi.
Uveravam te, udaćeš se za ljubav svog života.
Ne očekuješ valjda da poverujem u to?
Ne moraš da poveruješ.
Ja verujem. -Da pogađam. Za nekoga ko ispunjava sve zadate kriterijume?
Ne tražim neko čudo. Samo hoću da volim nekoga.
Nekoga ko će mi uzvratiti ljubav.
Uspavala se. -Dobro.
Jesi li dobro? -Da.
Idi kući. -Prvo ću tebe da odvezem.
Spavaću na njenom kauču. I pomoći ću joj oko zabrane prilaska.
Dobro.
Hvala na prevozu. -Nema na čemu.
Pitala si kako mogu da te volim.
Jednostavno te volim.
To je nešto najlakše.
Volim i ja tebe.
Više nego što misliš.
Samo zbog tebe znam da sam sposobna da volim.
Pokušavao sam da izvedem neku računicu.
Stvarno? -Da.
Spreman sam da ti iznesem ponudu.
Dobro. -Ponuda je sledeća.
Volim te koliko sam te voleo i ranije.
Voleću te do poslednjeg daha.
Doživotna garancija.
Neću to zaboraviti kao ranije, čak i kad sve ode dođavola.
Svakog dana ću beležiti u kalendaru da se podsetim koliko te volim.
Uvek ćeš moći da računaš na mene.
To je moja poslednja ponuda.
Nema mesta za pregovore, jer nemam šta drugo da ti ponudim.
Imamo dogovor.
Sad mogu da priznam da ne verujem da ću se izvući iz siromaštva.
Ne brini za to. Umem da brinem o sebi.
Znam. Ne kažem zbog tebe, nego zbog sebe.
Zbog nas. Zbog tebe imam hrabrosti da priznam da hoću da budem srećan.
I hoću tu sreću da delim s tobom.
Uzimaću više smena i tražiću povišicu.
Naći ću posao u pravom restoranu.
I ići ću na kastinge za reklame, iako mi idu na živce.
Zaista ću se potruditi da nađem menadžera.
I odseliću se iz stana.
Prodaću auto. -Nemoj. -Stvarno? -Nemoj. Možemo...
Možemo da se vozikamo svuda,
dok se ne pokvari i neće da upali.
Sanjala sam o prvim ljudima koji su se venčali.
Dvoje pećinskih ljudi se zaljubilo između lova i sakupljanja plodova.
U mom snu
stalno sam se pitala...
Zbog čega su savršeni jedno za drugo?
Slična ekonomska situacija?
Politički istomišljenici?
Podjednako privlačni?
Slično detinjstvo?
Ili je u pitanju nešto drugo?
Nešto slično našoj situaciji?
Zdravo. Mogu li dobiti dva pilava sa piletinom? -Može.
Hvala puno. Zadrži kusur.
Žao mi je što ideš, Vaj. -I meni. Ali baš sam im potrebna u Londonu.
Od svih devojaka iz „Adorea”, tebi prvoj javljam.
Izvršni direktor me je pitao ko bi trebalo da me zameni
i bude unapređen u šefa ogranka u Njujorku.
Odmah sam predložila tebe. -Mene? -Da.
Bićeš unapređena.
Šta je smešno? -Planirala sam da sutra dam otkaz.
Nemoguće. -Već sam ga odštampala. -Ne možeš da daš otkaz.
Šta ćeš drugo raditi? -Iskreno ne znam. Možda ću se udati za nekog siromašnog.
Nemam pojma o čemu pričaš. Razmisli.
Možeš da izvučeš ludu platu. Traži koliko hoćeš,
ja ću te podržati. Važi? -Dobro, razmisliću.
Moram da idem. Dečko mi je stigao. -Samo mi još reci
kako se Sofi L. provela na sastanku. -Svideo joj se.
Brajan A. beše? -Da
Visok 173 centimetra, 36 godina, zubar, zarađuje 200.000 bruto.
Samo traži finu devojku. -Zvuči kao dobar spoj.
I ona se njemu dopala. Oprezni smo sa optimizmom. -Dobro.
Treba da znaš da Hari K. izlazi na prvi sastanak.
Rouz mu je našla dobru partnerku. Džema N, 30 godina, trgovac umetnina.
Vaj, moram da idem. -Dobro, ali prvo saslušaj ponudu. -Hoću.
Nazovi me.
Ćao. -Ćao.
Šta kažeš na to da doneseš jako lošu finansijsku odluku?
Prevod: jatra
Preuzeto sa www.titlovi.com